E-dret ha estat present al 4YFN - CEA Blog\nNota de premsa: E-dret ha…\nE-dret ha estat present al 4YFN , la fira d’emprenedoria i startups del Mobile World Congress. E-dret va néixer com un spin off de firmes de serveis jurídics tradicionals, per a donar solucions innovadores als problemes legals en l’àmbit de les noves tecnologies. D’ençà de la seva creació l’any 2014, e-dret ha desenvolupat un total de 12 productes, tots ells dissenyats per a donar solucions reals i efectives a problemàtiques detectades en l’àmbit de la legalitat tecnològica.\nAquest any e-dret ha presentat al 4YFN el seu producte e-testament, una eina que ofereix una solució en els aspectes relacionats amb el llegat digital i la presència a internet després de morir. L’usuari pot decidir lliurement el destí dels seus comptes a internet, presència a xarxes socials, etc, segons les seves pròpies preferències, o bé triant entre un ampli ventall d’opcions predissenyades. El e-testament s’actualitza automàticament segons els canvis que van sorgint en la vida digital de l’usuari, i una vegada l’usuari mor, e-testament actua com a executor de les seves darreres voluntats digitals. Tot el procés compta amb la garantia addicional de la intervenció notarial. Es una eina digital dotada de plenes garanties legals, a la vegada que segura i àgil.\nCategories: Blog d'opinió, Destacatats BlogPer Confederació empresarial andorrana 2 març, 2016\nPreviousPrevious post:Els convenis de no doble imposició revitalitzen el comerç entre païsosNextNext post:Nota de premsa


Els tupamaros. – Abordant això gris, que sembla la teoria.\nA propòsit d’un debat al Senat de l’Uruguai, la informació i després el nostre comentari:\nMujica sobre «tupabandes»: «és probable que 3 o 4 militants hagin emprès un altre camí».\nDurant el debat al Senat, Mujica va dir que aquests militants estaven «fora de la seva disciplina» i va repudiar que l’hi acussessin de «gestionar milions».\nDijous, 21 de juny de 2017.\nEl senador José Mujica va reconèixer aquest dimecres al Senat que alguns ex militants del Moviment d’Alliberament Nacional Tupamaros podrien haver incorregut en activitats delictives durant la democràcia.\nMujica va prendre la paraula durant el debat d’aquest dimecres al Senat en què els legisladors van discutir si corresponia iniciar una investigació parlamentària sobre possibles vincles entre les «polibandes» i el MLN.\nL’expresident va començar la seva al·locució considerant que «quan la Justícia està procedint cal callar la boca, perquè en cas contrari és una manera de pressionar». També va assenyalar que hi ha «tècniques llargament realitzades» per «foradar la confiança dels governs de signes adversos» a Amèrica Llatina.\nMujica va recordar que abans de sortir de la presó hi va haver una reunió entre els presos encapçalada per Raúl Sendic. «Ens juramentàrem militar dins la legalitat i sense cartes a la màniga perquè senzillament amb un poble vacil·lant i adolorit que sortia de la dictadura no podíem servir de pretext per a la por i perquè les vacil·lants institucions trotollaren», va explicar.\nEl senador ha assenyalat que, però, en sortir al carrer es van trobar amb una «democràcia liberalment balbucejant» en què «l’aparell repressiu havia quedat incòlume i a la vista». Per aquest motiu, ha sostingut, molts ex tupamaros mantenien «la desconfiança en l’aparell colpista de la dictadura que estava viu».\nMujica va explicar que en aquesta etapa «van començar algunes desercions: alguns es van refugiar en la militància social i altres van abandonar per sempre el compromís militant».\nEl líder del MPP va puntualitzar que altres «van anar a l’exterior i van cercar la protecció d’organitzacions revolucionaris que estaven en lluita» i altres van morir. De seguida, Mujica va recordar que a partir d’un episodi concret la dirigència del MLN va comprendre «que hi havia alguna cosa que passava» amb «gent que estava en una altra cosa».\n«És molt probable que tres o quatre militants fora de la nostra disciplina haguessin emprès un altre camí. No sabem si per un altre projecte polític o una desviació cap al bandidatge», va sostenir.\nDe totes maneres, va esclarir que en el seu moment «no tenia proves» que això succeïa. «Teníem indicis de desconfiança però res més», va complementar.\n«Ara ha aparègut un llibre que diu que vam poder haver rebut milions de dòlars i altres pregunten com van comprar la xacra, la ràdio i Mate Amargo», va continuar.\nEl senador va explicar que va comprar l’habitatge en què viu amb Lucía Topolansky amb un lliurament de 9 mil dòlars i «mil dòlars cada tres mesos fins a completar 15 mil». Mujica va recordar que l’operació es va fer «en un escriptori que encara existeix a Colón» i va apuntar que els diners del lliurament inicial li va ser prestats per una ONG dedicada a ajudar a la reinserció dels ex presos polítics.\nMujica va rememorar quan concorria juntament amb Topolansky a la fira de Perú i Cuba en el Turó «amb un carret que tirava una moto». El senador va recordar que «aquesta fira estava molt a prop del Cementiri del Turó i el dia que vam vendre més va ser quan va morir Obdulio Varela».\n«Un any menjant remolatxa i ou i 15 anys anant amb una moto petita a una fira i ens vénen a dir que ja teníem milions de dòlars», va exclamar Mujica, que també va dir que va tenir «un nus al cor» quan va haver de vendre la ràdio 44.\n«I em vénen a dir que manejava milions. És per això que vaig a dir quina llàstima que no existeixi el duel perquè hi ha dolors que no s’arreglen amb paraules», va complementar.\nQue és ésser tupamaro?\nAnalitzem: en el meu cas em defineixo com a comunista, perquè arribo a la conclusió que aquest món on predomina el capitalisme necessàriament ha de ser superat, ha de morir aquesta predominança per obrir a la humanitat un nou esglaó superior en la seva evolució. Procuro a més amb el meu gra de sorra contribuir perquè aquesta mort sigui en pau.\nL’origen del capitalisme és la humil plusvàlua reinvertida i estesa bilions de vegades, neix dins d’una societat embolicada en la lluita de classes, lluita de classes que el mateix capitalisme utilitza i ajuda a esclarir, que va subsistir en tant encara superada la seva predominança la humanitat necessiti preservar i desenvolupar el seu aparell productiu organitzant estructures superiors.\nAixò vol dir enfrontaments, lluites, combats, projectes i contra projectes. A que ens porta l’actual predominança del capitalisme en el que té a veure amb la lluita ideològica, política, social?: a la competència. Ens porta a l’anomenada lluita de models, a la qual va servir encara amb els ben intencionats, l’estalinisme amb el seu capitalisme d’Estat.\nLlavors ser tupamaro què significa dins d’aquesta disjuntiva?: El que va dir Mujica a l’ONU o la via morta dels projectes estatistes nacionals?\nEn la vessant personal a principis de la dècada dels 60 vaig tenir llargues xerrades al Centre Socialista de Paysandú amb Raúl Sendic; Raúl no era estatista, és més, era antistalinista, llegia i subratllava detingudament els textos de Lleó Trotski, el seu germà gran, Alberto, ja era un destacat dirigent trotskista; les nostres diferències radicaven en com organitzar les forces socials i fonamentalment en comprendre com eren utilitzats els exèrcits en els nostres països, on ja es veia clarament la lluita interna entre l’organització comandada pels serveis d’intel·ligència dels EUA i les tradicions nacionalistes, estimulades clarament pel triomf de la revolució cubana. Però encara sense entendre que havia passat realment en la valoració que aquests serveis havien fet de la guerrilla cubana i com se’ls havia anat de les mans.\nCrec que Mujica és honest amb si mateix, però encara intel·lectualment no ha comprès –i perdonin la immodèstia– la importància del debat polític de cara a la veritat.\nMujica a l’ONU, amb el seu passat tupamaro va fer un discurs comunista, que la societat en el seu conjunt es resisteix i ell mateix, a comentar-lo i desenvolupar-lo. Ahir al senat va fer la defensa de la seva vida, que la nostra societat ja ha premiat amb la Presidència de la República, i que excepte per als fills del feixisme no està en discussió. El que sí està en discussió és ¿quina línia política per superar aquesta crisi?: la dels anys 60 d’assalt al poder per estatizar l’economia o la que va insinuar el propi Mujica a l’ONU? Però a més com es mostra en el cas Trump, la dreta tampoc té ja sortides a no ser la suïcida d’aprofundir la guerra i la de tractar de conservar tots els seus privilegis.\nEn el meu cas no tinc dubtes i per això em suporto en l’immens material d’estudi, d’anàlisi i de propostes elaborats per Marx, Engels, Lenin, per nomenar els més destacats.\nMontevideo, 22 de juny de 2017.\nAutor bardinaPublicat el 22 June, 2017 29 March, 2018 Categories Alberto Sendic Antonaccio, Capitalismo, Comunismo, Cuba, Estados Unidos de Norteamérica, Friedrich Engels, Jorge Aniceto Molinari, Jose Mujica, Karl Heinrich Marx, Latinoamérica, Lucía Topolansky, MLN, MPP, Obdulio Varela Obdulio Jacinto Muiños Varela, ONU, Raúl Sendic Antonaccio, Vladimir Ilyich Ulyanov Lenin\nAnterior Entrada anterior: Marxista leninista.\nSegüent Entrada següent: La revolució: Rússia, Espanya, Veneçuela.


Modifiquem el servei de reparació de bicicletes - Biciclot\nInici » Articles » Modifiquem el servei de reparació de bicicletes\nLa cooperativa Biciclot ofereix una amplia gama de productes, serveis i activitats al voltant de la bicicleta i la mobilitat sostenible, treballem en diversos projectes per fer arribar la bicicleta a tota la ciutadania. Portem des de fa temps replantejar-nos el camí que volem seguir a nivell de serveis de mecànica.\nActualment ja no oferim i no oferirem el servei de reparació de bicicletes, únicament el servei d’emergència de reparació de punxades. Si que continuem donant resposta i assistència pel servei de manteniment i reparació de les bicicletes Rebiciclem i bicicletes d’ocasió que han estat comprades a la botiga i la instal·lació de complements a la bicicleta.\nAquesta modificació ha estat decidida després de l’any passat on arrel del Covid vam donar suport a través de recursos i manteniment mecànic tant a usuàries, personal sanitari i el sector de la ciclologistica. El nostre objectiu principal és la formació en mecànica perquè siguin les pròpies persones usuàries qui es reparin la seva bicicleta. Oferir eines, recursos i un espai que serveixi per l’auto-aprenentage en mecànica de bicicleta. Al mateix temps el mercat pateix una situació de bloqueig, no hi ha estoc de molts productes, components i materials per oferir un servei de qualitat.\nParticipem activament amb el nostre equip de mecàniques en l’espai de taller d’autoreparació del BiciHub, un espai per aprendre, compartir i tenir els recursos necessaris per la auto-reparació. Animem a venir a conèixer l’espai per participar d’una comunitat d’usuàries de la bicicleta i de la mobilitat sostenible.\nLa botiga està oberta al públic per la compra de bicicletes, components i materials necessaris que pugueu necessitar per les vostres bicicletes. Al igual que l’oferta formativa en mecànica de la bicicleta.


El CTFC impulsa un projecte per produir fusta d'alta qualitat en boscos catalans - Regió7\nEl CTFC impulsa un projecte per produir fusta d'alta qualitat en boscos catalans\nActualment el 90% de la fusta de frondoses nobles, molt preuada per sectors com l'ebenisteria o la torneria, prové d'altres països\nImatge de la plantació experimental del CTFC al Solsonès acn\nEl Centre de Ciència i Tecnologia Forestal de Catalunya (CTFC), situat al Solsonès, lidera un projecte per promoure la producció de fusta d'alt valor a Catalunya. Es tracta de les frondoses nobles, és a dir, espècies d'arbres que produeixen una fusta de característiques tècniques i estètiques excepcionals. Alguns dels seus principals exponents són el roure, el castanyer i la noguera.\nLes frondoses productores de fusta d'alt valor són espècies d'arbres que poden produir fusta amb unes propietats estètiques i tècniques molt preuades. Es tracta d'uns arbres força exclusius, ja que apareixen de forma esporàdica sobretot en boscos mixtos, on conviuen dues o més espècies. A Catalunya, hi ha més de 650.000 hectàrees de boscos mixtos i, en més o menys proporció, es poden trobar aquestes espècies d'alt valor. Tot i això, la pràctica totalitat -més d'un 90%- de la fusta d'aquestes espècies que es transforma a Catalunya prové d'altres països, principalment de l'Amèrica del Nord i l'est d'Europa.\nL´enginyer investigador del CTFC Jaime Coello explica que, en condicions naturals, costa molt trobar aquestes espècies arbòries, ja que «són relativament escasses» i, a més, «aconseguir un tronc sense branques i de certa mida porta molt temps». Per això, des del Centre treballen per afavorir la plantació d'aquestes espècies en el marc del projecte europeu «Life MixForChange», que té com a objectiu general contribuir a una major resiliència dels boscos mixtos mediterranis davant del canvi climàtic.\nCoello detalla que hi ha diferents opcions per promoure aquest tipus de plantacions. D'una banda, es pot fer una plantació exclusiva d'aquestes espècies d'arbres en uns terrenys adequats, però també es pot fer una producció combinada. És a dir, es poden plantar fileres d'arbres d'aquestes espècies entremig o als marges dels camps agrícoles. Finalment, apunta Coello, també es poden promoure aquestes espècies a dins del bosc. «La gestió habitual dels boscos tendeix a fer productes de baix valor afegit, ja que es prioritza la quantitat per sobre la qualitat», relata.\nA més, l'investigador del CTFC explica que el cultiu de frondoses nobles és favorable mediambientalment, ja que contribueix a la diversificació del paisatge i dels ecosistemes. En concret, Coello diu que aquests arbres «fixen carboni a terra, són un refugi per als ocells i la biodiversitat i, a més, fan un filtratge dels lixiviats agrícoles i redueixen la problemàtica dels purins». En conclusió, «s'aconsegueix un doble benefici, tant econòmic com ambiental i paisatgístic».\nD'altra banda, des del CTFC també asseguren que es tracta d'una activitat rendible econòmicament si es fa un cultiu planificat i ben executat. De fet, les fustes nobles tenen un preu molt superior a la resta de fustes per la seva «alta qualitat tecnològica» i també per «l'exclusivitat», ja que no se'n troba gaire. Tot i això, Coello avisa que són plantacions que, com a mínim, tardaran trenta anys a treure un rendiment.\nLa indústria que treballa amb aquest tipus de fusta té dificultats per trobar matèria primera de proximitat i de qualitat. És el cas de l'ebenisteria, la torneria, la marqueteria i modelisme, la fusta estructural, els instruments musicals o la boteria.\nGermán Peraire és ebenista i té el seu taller en una masia de Castellgalí. Treballa només amb fustes nobles i d'alta qualitat i també ha recuperat l'ús d'eines tradicionals per treballar-les. Peraire posa de manifest que és molt difícil trobar matèria primera produïda a Catalunya i creu que seria molt beneficiós, ja que «ens permetria reduir la petja de carboni i podríem fer uns productes més sostenibles mediambientalment i econòmicament».\nAquest jove ebenista també posa en relleu que està creixent l'interès pels productes artesanals i de qualitat. «És difícil competir amb la gran indústria, però la nostra lluita o esperança és fer-nos un nínxol de mercat oferint un producte de molta qualitat i exclusiu».


Trias: “Tirar endavant la ciutat és responsabilitat de tots els grups, no només del Govern” – Agrupament Ferroviari de Barcelona\nTrias: “Tirar endavant la ciutat és responsabilitat de tots els grups, no només del Govern”\n» L’alcalde de Barcelona reitera en la sessió de control Govern que complirà els acords que prengui la majoria del Plenari del Consell Municipal, “per convicció democràtica i també per necessitat”\n» Xavier Trias reitera que, tot i que entén les dificultats econòmiques de la Generalitat, defensarà sempre en primer lloc els interessos de la ciutat de Barcelona\n» L’alcalde recull el prec d’aprofundir en la promoció esportiva de les persones més desafavorides. També ha destacat el paper de lobby desenvolupat per les ciutats i regions a favor de l’alta velocitat\nPrec d’Unitat per Barcelona sobre les polítiques de promoció esportiva per a les persones en situacions més desafavorides i d’exclusió social. L’alcalde ha afirmat que recull el prec, que l’impulsarà i que aquest plantejament serà inclòs en el Pla Estratègic de l’Esport, “perquè en moments en que hi ha molta gent que ho passa malament a causa de la crisi, l’esport pot ser una eina molt important al servei de la convivència i la integració”.\nPregunta del PSC sobre la darrera Cimera de Ciutats per l’Alta Velocitat. L’alcalde ha fet una valoració molt positiva de la Cimera i ha explicat que es van reunir un lobby de ciutats, i també regions, per tractar de l’alta velocitat però també de les mercaderies. “La reunió va ser altament satisfactòria per Barcelona, es va defensar la sortida de les mercaderies per tren del port, es va parlar de la Sagrera, de la connexió amb França i de la necessitat de la interconnexió de xarxes”, ha senyalat Trias afegint que tots aquests temes, i altres, seran els que discutirà amb la ministra de Foment.\nPregunta del PP sobre l’aplicació dels acords aprovats pel Plenari del Consell Municipal i per les Comissions. L’alcalde ha afirmat que “per convicció democràtica i per necessitat” complirà tots els acords que prengui el Plenari, assenyalant com a úniques limitacions els temes pressupostaris o el ritme que es demani. Xavier Trias, però, ha recordat que la responsabilitat de tirar endavant la ciutat no és únicament del Govern, sinó de tot els grups, fruit dels resultats electorals, atès que ningú va obtenir majoria absoluta. “No em cansaré de buscar les complicitats de tots, i un cop més repeteixo que el que s’aprovi aquí per majoria, es complirà”, ha manifestat.\nPregunta d’ICV-EUiA sobre el pagament de les subvencions destinades a les escoles bressol municipals i a les escoles de música. L’alcalde ha dit que l’Ajuntament reclamarà en tot moment el que necessita la ciutat de Barcelona. “En moltes ocasions puc entendre els problemes de la Generalitat, fruit d’un Govern tripartit que ha arruïnat el país, però jo defensaré la ciutat i l’ensenyament de Barcelona”, ha dit Trias. “Defenso en veu alta els interessos de Barcelona”, ha afegit l’alcalde, que ha recordat que en si cal l’Ajuntament posa més recursos que mai en àmbits com l’educació.\nAVE, Barcelona, Corredor del Mediterrani, Informació, Infraestructures, Mercaderies, Sant Andreu - Districte


Junts vol que el president aclareixi si la seva oferta per a Catalunya es limitarà a un nou Estatut.\nEl PP, Vox i Ciutadans volen aprofitar la sessió de control a Govern al Congrés per tornar a demanar comptes a el president de Govern, Pedro Sánchez, i quatre dels seus ministres pels indults als condemnats pel procés independentista català.\nTal com han fet en les últimes sessions de control, la seva intenció és insistir en l'assumpte aquest dimecres. La diferència pot ser que, en aquesta ocasió, la mesura de gràcia ja pot ser una realitat, ja que una de les dates que s'estudia per a la seva concessió pel Consell de Ministres és dimarts. De fet, el PP ha preparat una ofensiva de preguntes sobre els mateixos també en el Ple del Senat, previst pel dimarts a la tarda.\nS'hagin o no concretat els indults, de ben segur el tema sortirà en el duel que enfrontarà el líder del PP, Pablo Casado, amb el president de Govern, Pedro Sánchez, a qui preguntarà "quines raons el porten a governar d'esquena de Parlament ".\nTambé vol parlar sobre Catalunya amb el cap de l'Executiu la portaveu de Junts, Miriam Nogueras, que el va reptarà a aclarir si la "solució" que oferirà per a Catalunya en la taula de diàleg que va a reactivar amb el nou bipartit independentista serà una simple reforma de l'estatut d'autonomia, com va suggerir la setmana passada el ministre de Política Territorial, Miquel Iceta.\nDe la seva banda, el popular Juan José Matarí aspira que el titular d'Interior, Fernando Grande Marlaska, li expliqui si, al seu parer, "un pres que no mostra penediment i anuncia la seva voluntat de reincidència es reinsertará després de ser indultat" .\nA la ministra de Defensa, Margarita Robles, li ha dirigit la seva pregunta el dirigent de PP Antonio González Terol, amb la intenció que li aclareixi "per què es nega a valorar la concessió dels indults als condemnats per sedició".\n¿I QUÈ PASSA AMB PUIGDEMONT?\nEl seu company Carlos Rojas no s'interessa pels indults, però sí per un altre implicat en el procés independentista l'expresident de la Generalitat Carles Puigdemont, actualment en Waterloo (Bèlgica) per no ser jutjat ia qui el president Pedro Sánchez es va comprometre a portar a Espanya per que s'enfrontés a la Justícia.\nSobre aquesta promesa electoral vol preguntar Vermelles al ministre de Justícia, Juan Carlos Campo. "Quines accions pensa adoptar el Ministeri de Justícia per complir amb la promesa de Pere Sánchez de portar a Puigdemont a Espanya per ser jutjat?", Resa el seu interrogant.\nEl vicepresident quatre de la Taula de Congrés, Ignacio Gil Lázaro, de Vox, ha posat el focus en el ministre de Política Territorial i Funció Pública, Miquel Iceta, perquè endavant "què més cessions va a fer el Govern als separatistes després de concedir els indults ".\n"¿Manté el Govern la seva intenció d'indultar als condemnats per greus delictes de malversació i sedició malgrat que han rebutjat penedir sistemàticament?", És la pregunta que el portaveu de Ciutadans, Edmundo Bal, vol plantejar a titular de Justícia.\nI, després de les preguntes, arribarà el torn de les interpel·lacions i Vox tornarà amb els indults per exigir a Govern que desvetlli "els motius" reals pels que s'entesten a concedir aquests indults sense que, al seu parer, "concorrin les causes legals per a això ". Aquesta interpel·lació donarà lloc a una moció però que està per veure quan es debat, ja que el de dimecres serà l'últim Ple d'aquest període de sessions, que conclou a finals de juny.


Revista Quincacau març 2021 – CAU-IAC\n10/03/2021 El butlletí electrònic 0\nEleccions: un Claustre de recuperació\nEls CAU-IAC ens tornem a presentar amb candidatura pròpia amb una prioritat simple: la de recuperar tot allò vam perdre a les “retallades”. Llegiu-ne més\nVolem un Claustre que respongui les exigències ètiques, socials, polítiques i sindicals de la majoria de la nostra comunitat; compromesa en la defensa dels drets des de la radicalitat democràtica. Llegiu-ne més\nEl Consell social de la UAB preten implementar unes taxes de presentació a concursos. El cobrament d’aquestes taxes podrien no ajustar-se a dret i considerar-se il·legítimes.. Llegiu-ne més\nEls CAU-IAC de la UAB hem començat una campanya de pressió per a la definició dels conceptes grup categoria i especialitat que afecten a la selecció, les retribucions, la classificació professional del C6 i generen l’incompliment del Conveni. Llegiu-ne més\nAvui #8M2021 sortiràs al carrer, seràs aquella que vas voler ser, seràs la tres voltes rebel, seràs un puny alçat al vent!


e Fer un cens és cometre una falta contra el Senyor, perquè el poble pertany només a Déu (vegeu Ex 30,12-13). El rei no n’és el propietari. Com que el cens és un pecat, 1Cr 21,1 l’atribueix a Satanàs i no al Senyor.\nf 1Sa 3,20 nota l.\ng Js 13,9.16. A l’altra banda del Jordà, a la frontera de Moab (Nm 32,34; Dt 2,36). Els oficials del cens fan un circuit en sentit contrari a les busques del rellotge.\nh Dins el territori de Gad (Nm 21,32+; Js 13,25; 21,39).\ni Cadeix, correcció segons el testimoni de l’antiga versió grega. El text hebreu diu el país inferior d’Hodxí.\nj Les ciutats fenícies de * Sidó i * Tir (v. 7), no pertanyien al reialme de David, però n’eren la frontera septentrional (Js 19,28-29).\n1 L’enuig del Senyor es va abrandar una altra vegada contra els israelites i, en perjudici d’ells, va incitar * David a fer el cens d’Israel i de Judà. 2 El rei ordenà a Joab, el general en cap de l’exèrcit, que s’estava amb el rei:\n—Recorre totes les tribus d’Israel, des de Dan fins a Beerxeba, * i feu el cens dels homes aptes per a la guerra, que vull saber-ne el nombre.\n4 Així i tot, el rei va mantenir l’ordre donada a Joab i als oficials de l’exèrcit. Aquests van sortir de la presència del rei i anaren a fer el cens de tots els israelites. 5 Després de passar el Jordà, començaren a Aroer i, des de la ciutat que hi ha al fons de la vall, van continuar per Gad * fins a Jazer. * 6 Van arribar a Galaad i al territori hitita, a Cadeix. * Acabat anaren a Daniàan i rodalia, en direcció a Sidó. * 7 Després de passar per la ciutadella de Tir i per totes les ciutats dels hivites i dels cananeus, anaren a sortir al Nègueb de Judà, a Beerxeba. 8 Havien recorregut tot el país en nou mesos i vint dies, i van tornar a Jerusalem. 9 Joab va comunicar al rei la xifra del cens: a Israel hi havia vuit-cents mil homes capaços de manejar l’espasa, i cinc-cents mil a Judà.


Tiger Woods es recupera d'una "llarga operació" - Esport3 - TV3 i Catalunya Ràdio\nEl golfista nord-americà es troba "despert i receptiu" després de ser intervingut de múltiples fractures a la cama dreta\n24/02/2021 - 09.40 Actualitzat 24/02/2021 - 09.47\nL'estat en què va quedar el cotxe de Tiger Woods després de donar diverses voltes de campana (Reuters)\nTiger Woods es recupera d'una "llarga cirurgia" després de tenir un aparatós accident de trànsit. Segons una informació emesa pel seu equip de comunicació, el golfista nord-americà té lesions al peu, el turmell, la tíbia i el peroné de la cama dreta que han requerit una intervenció d'urgència.\nAnish Mahajan, director mèdic del Centre Mèdic Harbor-UCLA, detalla en què ha consistit la intervenció:\n"Woods ha estat sotmès a una llarga cirurgia a la part inferior de la cama dreta i el turmell després de ser portat a l'hospital. Ha patit importants lesions ortopèdiques en l'extremitat inferior dreta que han estat tractades durant una cirurgia d'emergència per especialistes en traumatologia ortopèdica. Les fractures obertes comminutes -quan l'os es trenca en dos o més fragments- que han afectat tant la part superior com inferior de la tíbia i els ossos del peroné s'han estabilitzat insertant una vareta a la tíbia. Les lesions addicionals dels ossos del peu i del turmell s'han estabilitzat amb una combinació de cargols i passadors. El trauma en el múscul i els teixits tous de la cama han requerit l'alliberament quirúrgic de la coberta del múscul per alleujar la pressió a causa de la inflamació."\nEl comunicat precisa que Woods es troba "despert, receptiu i recuperant-se a l'hospital".\nL'accident va passar cap a les 7 del matí a la localitat californiana de Ranchos Palos Verdes, a prop de Los Angeles. Segons el xèrif del comtat, Alex Villanueva, és probable que Woods viatgés "a alta velocitat" per una carretera amb revolts i una baixada pronunciada. "Anava a una velocitat relativament més alta del normal. Aquesta àrea té una alta freqüència d'accidents", ha indicat Villanueva en una roda de premsa.


MRW renova les seves oficines amb un nou concepte de franquícia\nMRW, franquícia de transport i paqueteria urgent amb més de 40 anys, ha apostat per una renovació de les seves oficines. La mateixa es porta a terme a partir de la nova identitat corporativa que la marca va estrenar a principis d’any.\nEn definitiva, amb l’objectiu de consolidar el seu lideratge en el sector i adaptar-se als nous temps, MRW s’ha plantejat la necessitat de redissenyar un nou concepte de franquícia que reflecteixi els seus valors i objectius estratègics actuals.\n«El redisseny de les oficines és part d’una sumatòria d’accions que venim fent a MRW. Tot per seguir sent líders en un mercat on la marca busca expressar-se de manera clara i potent, amb una identitat reconeixible. Les noves oficines busquen reflectir el nou posicionament, centrat en l’eficiència i lliurament en el servei. El nostre objectiu és desenvolupar un nou concepte de retail». Així ho explica Jordi González, director de Franquícies de MRW.\nEls nous espais d’aquesta franquícia de missatgeria afavoreixen la proximitat amb el client. I, en definitiva, ho fan creant un ambient acollidor i transparent que millora la comunicació. Gràcies a innovadores solucions, les noves oficines s’organitzaran amb l’objectiu d’oferir un servei còmode i eficient. A més d’anar incorporant l’última tecnologia. En definitiva, el nou disseny aposta per zones definides per a diferents tasques dins de la franquícia. Tot amb un mobiliari exclusiu i funcional i els colors corporatius de la nova identitat MRW. A més del doble check en què s’ha reconvertit l’W del logo propi de les xarxes socials.\n«El nostre claim actual és ‘Lliurats’. Una filosofia d’empresa més actual i d’acord a l’Era Digital en la qual vivim i al comerç electrònic. Aquest doble check simula la nostra doble lliurament com a empresa. Creiem fermament que el canvi en les oficines aportarà molts avantatges per poder fer front a les noves necessitats dels clients». En definitiva, així ho assegura Jordi González des de la franquícia MRW.\nAl gener, la franquícia de paqueteria començarà a implantar de forma gradual aquest nou concepte en totes les seves oficines. Canvis que han estat presentats a la Convenció de marca 2018 que MRW va celebrar el 12 de novembre a Madrid. En suma, a més de la Presentació del nou Look & Feel Franquícia, els assistents també van tenir una ponència sobre la Transformació digital i Marca de la mà d’Andy Stalman.


Primer cas d’una escola amb 3 positius en germans i 3 classes confinades – La Bústia\nPer Redacció / La Bústia 26 de setembre de 2020 a les 12:25 0 4701 Visites\nA l’escola Montcau de Gelida s’ha donat el primer cas de tres germans que han donat positiu de covid-19 i s’han hagut de confinar les tres classes del centre. En concret, 69 persones (65 alumnes i 4 mestres) estan fent la quarantena a casa.\nL’alcaldessa Lluïsa Llop ha informat al ple d’aquesta setmana que tres alumnes que són germans de l’escola Montcau van donar positiu en les proves PCR el dimarts.\nEn una nota explica que “immediatament el servei epidemiològic, després de realitzar el pertinent seguiment de la traçabilitat, es van posar en contacte amb el centre educatiu confinant les tres classes, a l’espera de realitzar aquest mateix dimecres la prova a tots els alumnes d’aquests grups estables, que hauran d’estar en confinament preventiu 14 dies”.\nFinalitzada la segona setmana de curs es comptabilitzen 10 grups confinats de 8 centres escolars a 6 dels 10 municipis de difusió de La Bústia. També, segons ha pogut saber aquest diari, hi ha molts alumnes de més centres que estan fent quarantena preventiva a l’espera dels resultats de les proves PCR.\nAquestes són les dades segons l’última actualització d’aquest dissabte al matí:\nMartorell, 3 grups confinats\nJuan Ramón Jiménez, 1 classe confinada per 1 positiu i 26 persones (24 alumnes i 2 tutors) fent la quarantena.\nMercè Rodoreda, 1 grup per 1 positiu, de moment no s’ha fet pública la xifra de persones confinades.\nLa Mercè, 1 classe per 1 positiu, de moment no s’ha fet pública la xifra de persones confinades.\nInstitut Pompeu Fabra, 8 persones en quarantena.\nInstitut Joan Oró, 1 positiu, segons ha confirmat Educació aquest dissabte.\nSant Andreu, 2 grups confinats\nInstitut El Palau, 1 grup confinat per 1 positiu i 20 alumnes confinats.\nJoan Maragall, 1 classe per 1 positiu i 16 persones (15 alumnes i 1 docent) confinades.\nSant Andreu, 2 alumnes confinats.\nOlesa, 1 positiu\nJosep Ferrà i Estava, 1 cas positiu, que no ha calgut confinar cap grup perquè és d’abans de l’inici del curs.\nEscolàpies, 2 alumnes confinats.\nEsparreguera, 1 grup confinat\nEl Puig, 1 grup amb 2 alumnes positius i 34 persones (29 alumnes, 2 docents i 3 externs) confinades.\nInstitut El Cairat, 1 cas positiu i 2 persones (alumne i docent) confinades.\nSant Esteve, 1 grup confinat\nLa Roureda, 1 classe de P4 confinat per 1 cas positiu i 18 persones (17 alumnes i 1 mestra) confinades.\nVinya del Sastret, 1 cas positiu, que no ha calgut confinar cap grup perquè és d’abans de l’inici del curs.\nGelida, 3 grups confinats\nMontcau, 3 classes per 3 positius i 69 persones (65 alumnes i 4 mestres) estan fent la quarantena a casa.\nAbrera, Collbató, Castellví i Masquefa, sense casos confirmats.\nSegons dades d’Educació, a tot Catalunya hi ha 4 escoles tancades (d’un total de 5.136 centres) i 922 grups en confinament. La xifra total de positius és de 1.792 (d’aquests 1.583 són alumnes, 199 docents, PAS i PAE i 10 del personal extern) i 20.398 persones fent la quarantena (dels quals 18.860 són alumnes, 1.349 docents, PAS i PAE i 189 personal extern).\nLes dades s’han obtingut o bé de fonts municipals, contrastades o de la pàgina web del Departament d’Educació, Traçacovid: https://tracacovid.akamaized.net/index.html#/\nFotografia: L’escola Montcau de Gelida té 3 grups confinats per 3 positius de covid-19 [Arxiu/LB]\nIncendi a Martorell i afectacions pel temporal de vent


cassà de la selva endins - Diari de Girona\ncassà de la selva endins\nàngel caldas i bosch 07.03.2016 | 07:09\nD iumenge passat, 28 de febrer, Cassà de la Selva va viure una jornada d'una densitat especial. Crec que els assistents a la celebració del 135è aniversari de l'arribada a Cassà dels Germans de les Escoles Cristianes de La Salle estaran d'acord si dic que va ser simplement impactant. Una sacsejada al cap i al cor, en una trobada breu, intensa, joiosa, que ha deixat un ressò personal en els assistents, especialment en els 150 exalumnes de més de vuitanta anys que van rebre el diploma d'excel·lència dels «Hermanos».\nEra el mes de març de l'any 1881. El Patronat d'una Fundació de pares de família, havent valorat la transcendència d'una educació integral, pel bé dels seus fills i de l'esdevenidor del poble i del país, havia arribat a un acord amb la Congregació francesa dels Germans de Sant Joan Baptista de La Salle. Van arribar tres germans, estranys al context històric d'aquells anys, decidits a «anar per feina». 77 alumnes els esperaven. Era l'època de la Restauració. Cassà no arribava als 4.000 habitants. Tot importava els Germans però només una cosa els hi era essencial: els 77 nens que els hi havien confiat. Només tenien una preocupació: formar aquelles criatures intel·lectualment i humanament, des de la fe. La seva Congregació portava molts anys, a França, dedicada a moldejar -en el sentit literal de la paraula- i a convertir en exemplars aquells cassanencs afortunats.\nEls Germans sempre han estat atents a les circumstàncies històriques, però mai han estat prioritàries de la seva tasca. L'humanisme cristià, el sentit professional a nivell de plenitud, els valors de la solidaritat, de la fortalesa i de l'alegria i del servei, viscuts des de l'exemplaritat de Crist: res els ha desviat d'aquest objectiu. Ara són 675 alumnes i 50 professors i un instrumental digital de primera mà. L'exconsellera Irene Rigau, homenetjada, havia pilotat la transformació tècnica recent. Però el secret del goig de diumenge passat eren els 117 homes octogenaris, sobre 180 de vius, que es van fer presents, sense prou espai ni prou temps per astorar-se, per retrobar-se i per gaudir d'aquella presència fugaç. Raïms trepitjats per la vida que han donat el bon vi d'una formació, «que alegre el cor de l'home».


Davide Brancato i Marie Bajenova realitzen una residència internacional a la Nau - Nau Ivanow\nDavide Brancato i Marie Bajenova realitzen una residència internacional a la Nau\nCom ja us vam avançar fa unes setmanes, aquest mes de setembre hem acollit en residència d’investigació dos artistes procedents de L’Abri: el Davide Brancato i la Marie Bajenova. L’Abri és un centre centre de residències de Ginebra, amb qui compartim gran part de la filosofia que treballi la necessitat de generar espais de trobada i investigació fora dels temps de la producció.\nAquestes residències internacionals han estat possibles gràcies al programa europeu del qual formem part: el Crushing Borders. La presència en aquest programa ens permet realitzar intercanvis entre artistes residents i seguir creixent a nivell internacional.\nLa Marie és modista i dissenyadora de vestuari i el seu pas per la Nau li ha permès reflexionar al voltant del concepte del temps de la producció artística i de la seva la identitat com a artista. El Davide ha aprofitat la residència a la Nau per investigar sobre la noció de la masculinitat a través de diverses entrevistes a persones de diferents perfils, una investigació de llarga durada que vol acabar materialitzant sobre l’ escenari.\nVolem compartir-vos com ha estat l’experiència del Davide i la Marie a la Nau, us convidem a veure la conversa que hem tingut amb ells. Per nosaltres ha estat un plaer rebre’ls al nostre espai, conèixer la seva feina i les seves inquietuds i acompanyar-los en la seva estada.


DENUNCIAM L’AGRESSIÓ A LA DIRECTORA DEL CEIP GABRIEL VALLSECA » FAPA Mallorca\n« JORNADES COMUNITATS EDUCATIVES MUNICIPALS\nMasculinitat, sexualitat i reparació »\nDenunciam per inacceptable l’agressió que ha sofert la directora del CEIP Gabriel Vallseca aquest dimecres 27 quan intentava protegir els infants d’una brega entre adults a la porta de l’escola, i li donam tot el nostre suport des de la nostra federació i les famílies que representa.\nEls centres educatius han de ser espais de convivència i de protecció de tot l’alumnat, llocs on els nostres fills i filles aprenguin aquests valors, com a part inseparable de la seva educació. No es pot consentir que els docents que treballen i vetllen perquè així sigui rebin com a conseqüència agressions com la viscuda per la directora, ni cap altre tipus de violència. Tota la societat exigeix i espera molt dels docents, però això ha d’anar de la mà del respecte a la seva feina i a les seves persones.\nDes de FAPA Mallorca agraïm la feina feta per la directora del CEIP Gabriel Vallseca i la seva actuació per protegir l’alumnat, i ens afegim a l’acte de reconeixement i suport que aquest matí li han donat els seus companys. De la mateixa manera, demanam que l’Administració posi els medis necessaris perquè situacions com aquesta no se tornin a repetir.\nTIL menjador LOMCE Solidaritat APIMA FERYA UIB ASSEMBLEA Pacte Educatiu Formació TIC Prevenció motxilles solidaries Llegim en Família inclusió


Les economies del Penedès-Garraf cada cop més a prop de la recuperació, segons l'informe de la FEGP\n49è Informe de Conjuntura Econòmica\nPreocupen les tensions inflacionistes i els problemes d’aprovisionaments, que podrien posar en risc els actuals ritmes de recuperació.\nLes economies del Penedès-Garraf cada cop més a prop de la recuperació, segons l'informe de la FEGP. FEGP\nLa recuperació econòmica registrada després de la Gran Recessió del 2008 - entre els anys 2013 i 2019 - s’ha vist truncada per un fet inesperat, la irrupció i expansió del coronavirus, que ha suposat el xoc més gran econòmic viscut els darrers 50 anys en l’economia mundial, que ha tingut també les seves dimensions social i sanitària. Les mesures per contenir la pandèmia van suposar una aturada quasi total de la mobilitat i l’activitat econòmica, i van ser aquelles economies més exposades a les activitats amb una elevada interacció social les que més van patir l’impacte inicial.\nA l’àmbit Penedès, aquestes dinàmiques es concreten en la greu afectació que ha tingut la pandèmia sobre les economies del Garraf i del Baix Penedès, ambdues fortament dependents del sector turístic, davant de la menor afectació experimentada per l’Alt Penedès, on diversificació més gran de la seva estructura productiva va frenar el primer impacte de la crisi. Després del xoc inicial, tant el conjunt de l’economia catalana com les economies comarcals han tendit a millorar progressivament els principals agregats econòmics. Amb tot, tant la intensitat amb la qual s’ha viscut aquest primer xoc, com la recuperació han estat molt diferents al conjunt de les comarques del Penedès-Garraf.\nL’Alt Penedès és la comarca que ha registrat un millor comportament davant el xoc provocat per la covid-19. D’una banda, l’impacte inicial va ser menor, amb una caiguda del 5,9% de l’afiliació i de 48% de la contractació enfront les caigudes del 7,3% i 8,1% de l’afiliació respectivament al Garraf i Baix Penedès. Comarques on la contractació es va desplomar al mateix temps fins al 79% i el 67% respectivament. Des del primer impacte la recuperació a l’Alt Penedès no ha estat potser tan intensa, però sí més progressiva, assolint a finals de setembre gairebé l’afiliació perduda per la pandèmia (-1,2%). Al Garraf la recuperació s’ha accelerat els darrers mesos, en paral·lel al procés de vacunació de la població, que és la que ha permès flexibilitzar les mesures per a combatre l’expansió de la pandèmia i recuperar així l’activitat de les activitats turístiques, artístiques i d’entreteniment, que son part important de la base econòmica comarcal. Així, la recuperació a la comarca se situaria en termes desestacionalitzats a un 1,1% de l’afiliació prepandèmia. En el cas del Baix Penedès, l’economia comarcal presenta dificultats per a conduir el procés de recuperació en la mateixa intensitat que ho fa l’economia catalana i les comarques de l’entorn. Així, la corba de recuperació s’ha mantingut amb ritmes menors i, malgrat el molt bon comportament del mes de juliol, els dos darrers mesos presenta una dinàmica negativa, deixant la recuperació al nivell d’un 2,6% respecte a la situació prepandèmica.\nLa situació es trasllada també al mercat laboral. Per una banda, el nombre de persones desocupades al Baix Penedès encara es troba un 7,7% per sobre del qual hi havia el febrer de 2020, unes 589 persones més. Per contra, en el Garraf i l’Alt Penedès, la millora de la situació dels darrers mesos ha permès reduir l’atur a nivells previs a la pandèmia. Així el nombre de persones desocupades s’ha reduït en termes desestacionalitzats respecte al febrer de 2020 en 40 i 87 persones respectivament (un 0,5 i 1,6%). Atès que les taxes d’atur de 2019 ja eren de les més baixes des de l’inici de la Gran Recessió, amb aquesta millora les taxes se situen en valors de 2008 en totes tres comarques. De l’11,3% al Garraf, el 9,7% a l’Alt Penedès i del 15,7% al Baix Penedès.\nPel que fa al comportament del teixit empresarial en aquest context pandèmic, la situació és ben diferent. La comarca que destrueix amb més intensitat empresa en els moments inicials és l’Alt Penedès, amb el 8,9% d’empreses ocupadores menys el primer trimestre de 2020 respecte el darrer de 2019. El Garraf també pateix una important destrucció de teixit empresarial, amb un 8,4%, mentre que el Baix Penedès és la comarca on menys reducció es produeix, del 6,8%.\nPel que fa a l’evolució els pròxims mesos d’aquests indicadors, cal introduir dos elements de reflexió. D’una banda, si s’analitza l’evolució els dos darrers mesos de l’afiliació, s’observa a totes tres comarques com al conjunt de Catalunya un estancament en la recuperació i, fins i tot, algun retrocés en algunes d’elles. Per contra, aquesta situació no es dona en la contractació, que segueix recuperant-se a bon ritme. Això podria fer pensar que ens trobem en un punt en que es comença a aflorar les dificultats d’algunes empreses i sectors que es van acollir als ERTO, per a mantenir les seves plantilles un cop passats els mesos que obligaven a mantenir l’ocupació. I l’afiliació que es mantenia artificialment inflada amb aquesta figura, ara començaria a reflectir més la realitat, mentre en paral·lel la recuperació es va mantenint, perquè així ho indica la contractació. En aquest mateix sentit, pot ser que els propers mesos la reducció de l’atur tant intensa viscuda els darrers mesos s’estanqui o, fins i tot, repunti per aquest mateix motiu. D’altra banda, el context econòmic global presenta importants incerteses i riscos que poden afectar l’activitat de les empreses i el consum, com són l’augment del preu de les matèries primeres i el trencament de les cadenes de subministraments. Aquests factors podrien clarament rebaixar les expectatives de recuperació i de creixement previstes pels propers mesos i, de fet, la majoria d’organismes internacionals i nacionals ja ho estan aplicant a les seves prediccions de creixement.


Beaulieu-sous-Parthenay - Viquipèdia, l'enciclopèdia lliure\n46° 34′ 33″ N, 0° 14′ 04″ O / 46.5758°N,0.2344°O / 46.5758; -0.2344Coord.: 46° 34′ 33″ N, 0° 14′ 04″ O / 46.5758°N,0.2344°O / 46.5758; -0.2344\nBeaulieu-sous-Parthenay és un municipi francès situat al departament de Deux-Sèvres i a la regió de la Nova Aquitània. L'any 2007 tenia 642 habitants.\nEl 2007 la població de fet de Beaulieu-sous-Parthenay era de 642 persones. Hi havia 265 famílies de les quals 64 eren unipersonals (24 homes vivint sols i 40 dones vivint soles), 97 parelles sense fills, 80 parelles amb fills i 24 famílies monoparentals amb fills.\nEl 2007 hi havia 309 habitatges, 270 eren l'habitatge principal de la família, 16 eren segones residències i 23 estaven desocupats. 300 eren cases i 8 eren apartaments. Dels 270 habitatges principals, 201 estaven ocupats pels seus propietaris, 60 estaven llogats i ocupats pels llogaters i 8 estaven cedits a títol gratuït; 19 tenien dues cambres, 30 en tenien tres, 75 en tenien quatre i 145 en tenien cinc o més. 191 habitatges disposaven pel capbaix d'una plaça de pàrquing. A 115 habitatges hi havia un automòbil i a 132 n'hi havia dos o més.\nPiràmide de població de Beaulieu-sous-Parthenay el 2009\nEl 2007 la població en edat de treballar era de 412 persones, 323 eren actives i 89 eren inactives. De les 323 persones actives 294 estaven ocupades (164 homes i 130 dones) i 29 estaven aturades (12 homes i 17 dones). De les 89 persones inactives 33 estaven jubilades, 23 estaven estudiant i 33 estaven classificades com a «altres inactius».\nEl 2009 a Beaulieu-sous-Parthenay hi havia 269 unitats fiscals que integraven 655,5 persones, la mediana anual d'ingressos fiscals per persona era de 16.454 €.\nDels 12 establiments que hi havia el 2007, 1 era d'una empresa alimentària, 2 d'empreses de construcció, 3 d'empreses de comerç i reparació d'automòbils, 1 d'una empresa d'hostatgeria i restauració, 1 d'una empresa immobiliària, 3 d'empreses de serveis i 1 d'una empresa classificada com a «altres activitats de serveis».\nDels 5 establiments de servei als particulars que hi havia el 2009, 1 era un paleta, 1 lampisteria, 1 perruqueria i 2 agències immobiliàries.\nL'any 2000 a Beaulieu-sous-Parthenay hi havia 35 explotacions agrícoles que ocupaven un total de 1.848 hectàrees.\nSoutiers (3,5 km)\nPompaire (3,7 km)\nReffannes (4,6 km)\nSaint-Lin (5,4 km)\nSaint-Pardoux (5,5 km)\nLa Chapelle-Bertrand (7,1 km)\nLe Tallud (7,7 km)\nParthenay (7,7 km)\nVautebis (7,8 km)\nVerruyes (7,8 km)\nA Wikimedia Commons hi ha contingut multimèdia relatiu a: Beaulieu-sous-Parthenay\nRésumé statistique[Enllaç no actiu] Fitxa resum de dades estadístiques de Beaulieu-sous-Parthenay a l'INSEE.\nÉvolution et structure de la population[Enllaç no actiu] Fitxa amb el detall de dades de Beaulieu-sous-Parthenay a l'INSEE\nObtingut de «https://ca.wikipedia.org/w/index.php?title=Beaulieu-sous-Parthenay&oldid=29078044»\nLa pàgina va ser modificada per darrera vegada el 2 gen 2022 a les 12:34.


Crèdit Andorrà posa en marxa un assessor en inversions digitals\nEl nou servei permet al client obtenir assessorament personalitzat, els ofereix propostes d'inversió i també facilita l'execució d'ordres de compra i venda de fons d'inversió\nUna imatge del nou servei que Crèdit Andorrà ha posat en marxa.\nActualitzada 02/10/2017 a les 17:48\nCrèdit Andorrà ha posat en marxa el primer assessor en inversions digital d’Andorra, Merkaat, un nou servei que suma la tecnologia i la innovació als serveis d’assessorament que ofereix el banc. Aquest servei, accessible des de la banca en línia e-Crèdit, permet als clients una gestió integral de les seves inversions: els ofereix assessorament personalitzat, els dona propostes d’inversió a partir del seu perfil de risc i les seves preferències, i alhora els permet executar de manera immediata ordres de compra i venda de fons d’inversió custodiats per Crèdit Andorrà. L’usuari pot tenir un control global de la seva inversió des d'aquest servei.\nEl servei ofereix un assessorament digital híbrid. Així, d’una banda, incorpora els beneficis i l’eficiència dels serveis automatitzats de l’era digital; de l’altra, disposa d’un equip d’experts per ajudar el client a prendre decisions relacionades amb les seves inversions amb informació qualitativa i argumentació tècnica sobre les recomanacions de compra i venda.\nSegons posen en relleu des de Crèdit Andorrà, Merkaat es diferencia de la resta de plataformes robotitzades perquè compta amb un equip d’experts que fa un seguiment constant de les carteres dels clients, i perquè ofereix als clients una proposta d’inversió sobre la base d’una selecció de fons 'boutique' personalitzable i sota una perspectiva d’arquitectura oberta, tenint en compte els millors criteris d’inversió i analitzant totes les gestores amb independència.\nA més, Merkaat disposa d’una tecnologia avançada en seguretat i usabilitat per fer de la plataforma una eina fàcil d’utilitzar, segura per als clients i escalable.\nAquest servei s’emmarca en el procés de transformació digital en què està immers Crèdit Andorrà per innovar en canals i millorar el servei al client.


“Era una il·lusió de feia molts d’anys” - CENT PER CENT\n“Era una il·lusió de feia molts d’anys”\nEl CE Manacor presenta Jaume Mut com a nou entrenador del primer equip amb un contracte per a dos anys. Mut, un històric del futbol balear, tendrà com a segon entrenador David García, i Xavi Moreno, Pere Fernández, i Jaume Febrer a l’apartat físic. Ismael Sáez continuarà com a delegat.\n“Estic alabat de la plantilla que hem format. Hi ha quinze jugadors de Manacor, i set o vuit amb prestigi dins la Tercera Divisió i amb experiència, fins i tot, en categories superiors. Aspiram a quedar entre els quatre i els sis primers”. Així d’ambiciós i content es mostrava Jaume Mut el dia de la seva presentació com a nou entrenador del CE Manacor a la seu de ConnectaBalear, patrocinador del primer equip de futbol.\nNo era una sorpresa el fitxatge de Mut, que fitxa per dos anys, atès que durant tot l’estiu s’havia parlat de la seva possible incorporació, que no s’havia pogut fer oficial per la lleialtat de Mut amb el seu anterior equip, el Felanitx.\nMut explicà que arriba “a un dels clubs més històrics del futbol balear, i venir era una il·lusió de feia molts d’anys, de fet, d’ençà que me’n vaig anar sempre havia pensat de tornar”. L’entrenador manacorí afegí, a més, que compta “amb el millor cos tècnic de la Tercera Divisió, i estic convençut que pocs equips professionals tenen una gent tant preparada fent feina com la que tenim nosaltres”.\nA banda de Mut com a entrenador formaran l’equip tècnic David García com a segon entrenador; Xavi Moreno com a cap de l’apartat físic; Pere Fernández com a responsable d’scouting i readaptació de lesions; Jaume Febrer com a encarregat del treball de força específica de l’equip; i Ismael Sáez, Nano, com a delegat.\nMut comentà també que la confecció de la plantilla ha estat consensuada totalment amb l’equip directiu, “cosa que m’ha sorprès perquè altres temporades he tengut dificultats en aquest sentit”. El nou entrenador del Manacor reconegué que “he tengut altres ofertes, i n’he valorades algunes de fora de Mallorca, però ha pesat més la meva il·lusió de venir a Manacor”.\nPer part seva, el president del CE Manacor, Pere Mateu, explicà que el contracte és per a dos anys perquè “el feim coincidir amb la durada el mandat d’aquest equip directiu. No volem comprometre la feina d’un nou equip directiu amb un contracte més llarg”.\nMateu, a més, digué que la contractació de Mut “forma part d’un projecte perquè l’equip de Tercera pugui fer una passa més i pugui estar més a prop de les posicions de dalt”. El president del futbol manacorí destacà de Mut que “ell ja ha entrenat vuit temporades aquí, coneix els nostres jugadors, i així com volem una plantilla amb jugadors de Manacor també ens agrada que l’entrenador ho sigui”.\nEl segon entrenador, David Garcia, explicà que “no és una passa enrere passar a ser segon entrenador, al contrari, és una passa endavant, perquè podré aprendre molt al costat de Jaume Mut.\nprevious post: El pla “Manacor, posa’t guapa” presenta noves bonificacions fiscals per reformar i rehabilitar edificis antics\nnext post: Quatre joves denunciats per torturar i matar un moix el passat dissabte al carrer d’Artà


El 'Cuco' queda lliure després de complir la condemna pel cas Marta del Castillo\nEl jove conegut com el 'Cuco', que va ser condemnat a dos anys i onze mesos d'internament per un delicte d'encobriment en relació al cas de Marta del Castillo, ha abandonat aquest dimarts el centre de menors on romania reclòs per aquests fets després de complir la condemna que li va ser imposada, encara que a partir d'ara romandrà un total de 13 mesos en llibertat vigilada.\nL'advocat del 'Cuco', Fernando de Pablo, ha informat a Europa Press que el seu client ha abandonat sobre les 7,30 hores d'aquest dimarts el centre de menors de Còrdova on va ingressar voluntàriament el dia 28 d'octubre de 2011 per complir la condemna que li va imposar l'Audiència Provincial de Sevilla pel cas Marta en una sentència que confirmava la fallada emesa prèviament pel jutge de Menors.\nAixí, el jove ha abandonat el centre acompanyat dels seus pares, que s'han desplaçat fins a Còrdova per recollir-ho, segons ha explicat el lletrat, que ha indicat que, fins al moment, no ha pogut parlar amb el 'Cuco', encara que espera veure-ho "en els propers dies".\nA partir d'ara, el jove haurà de complir 13 mesos de llibertat vigilada, un dels quals es correspon amb el delicte d'encobriment en el cas de Marta del Castillo i els 12 restants per un delicte de trencament de condemna en incomplir, el 14 de novembre de 2010, l'ordre d'allunyament que li impedia apropar-se a menys de 50 quilòmetres de la família de la víctima.\nCal recordar que l'Audiència Provincial va confirmar la decisió del Jutjat de Menors nombre 3 i va rebutjar els recursos de l'acusació particular i de la Fiscalia, que entenia que l'estada del 'Cuco' en un centre s'havia de perllongar fins a setembre, ja que "no ha col·laborat de manera activa per esclarir els fets i evitar el dolor afegit causat".\nEl jutge de Menors nombre 3, Rafael Entenimentada, va acordar que cada tres dies dels quals el 'Cuco' va passar en un pis tutelat --convivència amb grup educatiu-- havien de computar com un dia en centre tancat, i va determinar, en contra del criteri de la Fiscalia i de l'acusació particular, que cada sis dies dels quals va estar sotmès a l'ordre d'allunyament de 50 quilòmetres respecte a la família de Marta computessin com un dia d'internament.\nSegons han recordat les fonts consultades per Europa Press, l'Audiència va confirmar la decisió del jutge de Menors, ja que va fixar una compensació emprant "criteris compartits" i a través d'un raonament que "no pot ser considerat il·lògic o arbitrari", doncs no consideren "que la mesura de convivència en grup educatiu, quant a gravetat, pugui ser catalogada per sota de la mesura de llibertat vigilada".\n"RESTRICCIÓ DE DRETS"\nAixí, el menor "continua en llibertat amb la seva família i al seu propi domicili; en definitiva, és un sistema de control que deixa al menor en el seu entorn familiar sota la supervisió d'un educador amb la finalitat de que adquireixi les habilitats, capacitats i actituds necessàries per a un correcte desenvolupament personal i social", mentre que l'estada en el pis "obliga al menor a conviure durant el període establert amb una persona, família diferent a la seva o amb un grup educatiu fora del seu domicili a fi que adquireixi pautes socioafectivas i prosociales".\nAl fil d'això, l'Audiència Provincial va confrontar que, mentre en la llibertat vigilada el menor "no abandona família ni entorn social i la relació amb l'educador no és tan intensiva", durant la seva estada en el pis tutelat "abandona família, domicili i entorn social, i les sortides són controlades per l'adreça del centre". "La llibertat vigilada no suposa privació de llibertat de moviments, mentre que la convivència sí restringeix la capacitat de moviments en tant obliga a residir fora de l'entorn familiar", va postil·lar.\nPer això, va dir que "la restricció de drets" que pel 'Cuco' "ha suposat la convivència en grup educatiu ha estat manifestament superior a la qual hagués significat el compliment d'una mesura de llibertat vigilada", motius pels quals va considerar "raonable i proporcionat" que cada tres dies dels quals va passar en un pis tutelat computessin com un dia en centre tancat.\nUna vegada ha sortit del centre, el 'Cuco' haurà de complir 13 mesos de llibertat vigilada, 12 dels quals es corresponen amb un delicte de trencament de condemna, doncs després d'ingressar el 12 de novembre de 2009 en un pis tutelat de Port Real (Cadis) "li van ser concedits diversos permisos de convivències familiars amb una durada d'entre quatre i set hores en localitats properes on es troba situat el pis de convivència".\nDoncs bé, al llavors menor d'edat li va ser concedit un permís perquè gaudís d'una convivència familiar en El Port de Santa María el dia 14 de novembre de 2010, en horari de 13,00 a 20,00 hores. Així, els pares del 'Cuco' i una tercera persona "van recollir al menor del pis de convivència a les 13,00 hores del 14 de novembre amb exacte coneixement de la mesura cautelar imposada al 'Cuco' i dels termes en què havia estat concedit el permís".\n"No obstant la qual cosa, van decidir portar al menor fins a Sevilla, estant d'acord aquest quan li van comunicar els seus pares quins eren els seus plans, manifestant que en aquest cas no pensava tornar al pis de convivència", segons va dir llavors la Fiscalia, afegint que el vehicle en el qual viatjaven tots ells, "que es dirigia" a Sevilla, va ser interceptat per un control de la Policia a l'altura del quilòmetre 25,5 de l'AP-4, "quan havien superat conscient i voluntàriament el límit dels 50 quilòmetres d'allunyament".\nEls pares del 'Cuco', al costat d'una tercera persona, han estat processats en un Jutjat d'Utrera com a cooperadors necessaris del referit trencament.


El futur de la plaça de l’Auditori i l’entorn del Centre d’Art La Panera, a debat - Teleponent\nInici Societat El futur de la plaça de l’Auditori i l’entorn del Centre d’Art...\nEl futur de la plaça de l’Auditori i l’entorn del Centre d’Art La Panera, a debat\nEstà en marxa el procés per recuperin el dinamisme i la força, que facilitaran la connexió i convivència entre veïns, comerciants, usuaris\nL’Ajuntament de Lleida, a través de la Fundació Paisatge de Lleida, ha publicat aquesta setmana les bases del concurs d’idees per a l’adjudicació dels projectes d’obres de reforma i millora de l’entorn del Centre d’Art La Panera i de la plaça de l’Auditori, que han estat fruit de sengles processos participatius endegats a través del programa Espais Singulars, en el qual també col·labora la Demarcació a Lleida del Col·legi d’Arquitectes de Catalunya.\nEl tinent d’alcalde i regidor de l’Hàbitat Urbà i Rural i la Sostenibilitat, Fèlix Larrosa, ha assenyalat que la Fundació Paisatge de Lleida està convençuda que amb aquests concursos es resoldran dos espais de la ciutat amb un cert conflicte d’usos, tant des del punt de vista urbanístic com paisatgístic.\nEl responsable de l’Urbanisme municipal ha manifestat que està en marxa el procés perquè aquests espais recuperin el seu dinamisme i la seva força, que al cap i la fi facilitaran la connexió i convivència entre veïns, comerciants, usuaris dels diferents equipaments i espais de trobada.\nEls interessats en participar en aquest concurs tenen de termini fins al 22 de setembre, a les 2 del migdia, per presentar els seus projectes en la seu del Col·legi d’Arquitectes.\nLa Fundació Paisatge de Lleida va endegar el passat mes de juny els processos participatius, a través d’uns tallers oberts a tothom, amb l’objectiu final d’ aconseguir espais públics vius i útils adequats a la ciutadania, mitjançant intervencions urbanístiques per a la seva articulació amb la ciutat, amb l’objectiu que esdevinguin espais de centralitat que augmentin la qualitat de vida dels lleidatans i lleidatanes.\nAquests tallers contemplaven, en una primera fase, el procés per aportar i recollir idees i propostes, que són les que ara s’han tingut en compte per convocar les bases del concurs públic.\nEn aquest sentit, el concurs permetrà la selecció de la millor proposta per a la intervenció urbanística en l’àmbit, que servirà de base per a la redacció del projecte de reforma per tal de millorar la qualitat funcional, ambiental i paisatgística de les places i el seu entorn; haurà de millorar les condicions de mobilitat i accessibilitat dels vianants i els diferents mitjans de transport; permetrà establir una proposta d’ordenació dels usos de l’àmbit que no comprometi la continuïtat i permeabilitat de l’espai lliure, i també ha de permetre articular una estratègia ambiental per l’àmbit, que integri de manera coherent els espais verds, pavimentats i mobiliari urbà amb criteris de sostenibilitat ambiental, econòmica i social.\nFundació Paisatge de Lleida\nArticle anteriorControlat l’incendi de Montargull, a Artesa de Segre, que ha cremat unes 15 hectàrees\nArticle següentEl Montsec, el Pirineu i Ponent destaquen per la qualitat del cel nocturn\nDisseny web: MEDIAPONENT ı Contacte: inf[email protected]


23/01/2017 - Ràdio Maricel de Sitges. 107.8 FMRàdio Maricel de Sitges. 107.8 FM\nUna jornada esportiva carregada de bons resultats\n17:26, Dilluns, 23 gener 2017\nL’inici de la segona volta a 1ª i 3ª Catalana ha estat prou satisfactòria per als equips sitgetans. El CF Suburense fou capaç d’igualar un 2-0 a Alpicat i tornar amb un empat (2-2) que el reforça de cara al proper partit a casa amb el Morell (cuer). Per la seva banda, la UE Sitges es va desfer (3-1) de l’Anoia mentre que el Suburense B segueix també en bona dinàmica aconseguint un meritori empat (0-0) al camp de la Joventut Ribetana. A la Lliga EBA de bàsquet, el Bàsquet Sitges ha tancat la primera volta encaixant una nova derrota (54-62) davant el Masnou. El balanç dels sitgetans és força negatiu: 3 victòries i 9 derrotes. També aquest darrer cap de setmana es va disputar la primera eliminatòria de la Copa de la Lliga a la 2ª Catalana d’hoquei patins amb cara i creu per al Club Patí Subur Sitges: es classifica per a la següent ronda el sènior A en guanyar 2-11 a la pista del Molins de Rei i cau eliminat el sènior B en perdre 5-7 davant el Ripoll.\nPep Moliné reconeix que si a 31 de març l’Ajuntament no paga a 30 dies li serà molt difícil trobar una explicació després de les mesures que s’estan prenent. Moliné situa el romanent de tresoreria entre els 10 i els 20M€\n12:32, Dilluns, 23 gener 2017\nEl regidor d’hisenda i portaveu del govern, Pep Moliné, vol ser positiu a l’hora de respondre a la pregunta de si a finals de març podrà certificar-se que l’Ajuntament de Sitges ja paga a 30 dies i, en conseqüència, pot desbloquejar el romanent de tresoreria que estableix en una quantitat entre 10 i 20 milions d’euros. Moliné, que creu que s’ha perdut molt de temps amb l’atzarós procediment de la contractació del gerent, afirma que el govern està posant tots els recursos disponibles, a partir d’una estratègia d’actuació molt definida pel nou gerent, per a rebaixar el periode mitjà de pagament de les factures en uns 8 dies, que és el marge temporal que separa la institució del marc legal que bloqueja la disponibilitat del romanent. El portaveu del govern també s’ha referit als contactes establerts amb la resta de formacions polítiques del consistori per assegurar postures conciliades a l’entorn dels grans objectius de la legislatura pel municipi.\nA Sitges els científics treballen en la creació de la més gran biblioteca d’estrelles de la història\n12:31, Dilluns, 23 gener 2017\nUns quatre-cents científics de tota Europa treballen en la missió Gaia, un projecte de l’Agència Espacial Europea per obtenir el mapa 3D més precís de la nostra galàxia. Gaia és un mòdul que orbita al voltant del sol a un milió i mig de quilòmetres de la terra, amb l’objectiu que través de l’efecte conegut com a paralaxi permeti estimar la distància dels objectes celestes. El passat mes de setembre es va publicar el primer recull de dades, que suma més de mil milions d’estrelles, tot i que s’espera que l’any que ve la xifra pugi a mil sis-cents milions. Durant tota aquesta setmana es reuneixen a Sitges els cièntífics membres del consorci europeu. En parlem amb Xavier Luri, de l’Institut de Ciències del Cosmos de l’Institut d’Estudis Espacials de Catalunya, pertanyent a la Universitat de Barcelona.\nAntoni Taulé: “M’agrada anar a l’ànima de la llum. No crec en les coses que venen de fora, sinó en les que venen de dins”\n07:23, Dilluns, 23 gener 2017\nLa fundació Stämpfli presenta, fins el mes de setembre, l’obra d’un artista de la llum: Antoni Taulé. Nascut a Sabadell el 1945 i resident a París, Taulé exposà a Sitges ara fa 50 anys, quan era aleshores un pintor de carrer. Avui, i segons paraules del comissari de la mostra Ferran Martínez, Taulé és un català universal amb obra repartida als principals museus del món. Lux, l’exposició inaugurada el passat dissabte, ens acosta a espais buits, amb tímida presència humana, on la llum penetra creant suggerents escenaris entre la serenor i el dramatisme. Us oferim la roda de premsa celebrada el passat divendres al matí, amb les intervencions de: Vinyet Panyella, directora dels museus de Sitges, Pere Stämpfli, Ferran Martínez i el propi Antoni Taulé.


Fira d'igualada > Saló de nuvis: > Salutació\nUn nou emplaçament que vesteixi el saló i faci de la fira un espai acollidor i de disseny. S’ha escollit l’Escorxador d’Igualada, un edifici emblemàtic de la ciutat amb una arquitectura destacada i que forma part de I’Inventari del Patrimoni Arquitectònic de Catalunya.\nL’any passat vam decidir evolucionar i ampliar el concepte de la tradicional fira de nuvis a una fira que aculli a tot tipus de celebracions. En aquest mateix sentit seguim treballant però sense perdre de vista els nuvis, el gruix més important dels nostres visitants.\nD’un temps aquí hem anat detectat una evolució en el sector d’empreses i serveis que giren entorn de les noces i celebracions. S’organitzen casaments però canvien els formats. Els particulars no han deixat de celebrar les seves dates importants, tot el contrari, cada cop hi ha més trobades familiars i socials. D’altra banda, les empreses també fan créixer les estratègies comunicatives a través d’actes, congressos, fires, trobades empresarials…\nConscients de l’evolució dels casaments, de les celebracions de sempre, del naixement de nous formats i del gran pes que els esdeveniments estan prenent en l’àmbit empresarial i personal, des de Fira d’Igualada seguim adaptat el tradicional “Saló de Nuvis” en “Nuvis Fest”, un nom nou que vol reflectir la realitat dels casaments i celebracions, que prenen més sentit sota la denominació de festa.\nHem tingut diverses entrevistes amb empreses d’aquest sector, expositors de sempre i nous, per això no tenim cap dubte sobre l’èxit i idoneïtat de preparar aquesta nova trobada adaptada a les noves necessitats amb noves dates, nou emplaçament i nom nou seguint oferint els serveis per a tot tipus de celebracions.\nAnimem a la participació del màxim possible d’empreses i públic relacionats amb la temàtica de la fira, perquè és evident que el seu èxit depèn molt de la concurrència de molta oferta i demanda. Sens dubte que els èxits que han precedit aquesta nova fira són una bona garantia, però cal tenir visió de futur i fer créixer aquest nou saló.\nAmb aquesta il·lusió i confiant a incrementar empreses, productes i visitants per a aquesta nova edició, els animem a participar-hi sigui com expositor o com a visitant sabent que des de l’organització farem el possible perquè se superin les seves expectatives.\nAprofitem l’avinentesa per saludar-los molt atentament.


Antich deplora la barrera mental i arquitectònica entre lletres i ciències - Diari de Girona\nAntich deplora la barrera mental i arquitectònica entre lletres i ciències\nd.b. | girona 08.10.2015 | 14:55\nEl professor Xavier Antich va defensar ahir, en la lliçó inaugural del curs, el "caràcter indissoluble" de la recerca i la docència, i va afirmar que la recerca universitària "està més a prop de lanaturalesa creativa de l'art que dels laboratoris".\nAntich va pronunciar la conferència Recerca i producció de coneixement. Responsabilitat i reptes de la universitat al segle XXI.\nEl ponent va fer una defensa aferrissada de la necessitat d'una recerca lliure i creativa, "no ?subordinada a la lògica dels mercats", i es va preguntar retòricament: "Quants professors de ciències hem escoltat els col·legues de lletres? I viceversa?" Per Antich, les barreres entre lletres i ciències -la UdG té els dos campus a extrems oposats de la ciutat- no són només arquitectòniques. "Estem renunciant a un diàleg d'una gran riquesa", va advertir.\nPer demostrar la riquesa que es perd, Antich va explicar una insòlita col·laboració entre la història de l'art i la medicina. El pintor Rafael va retratar fa cinc segles la seva estimada amb una estranya taca al pit esquerra. No ha sigut fins l'actualitat que un professor de radiologia clínica ha diagnosticat, a partir d'aquella rara taca fosca, un càncer de mama. "La recerca universitària hauria d'afavorir aquest intercanvi que ara no es produeix".\nLa recerca no ha de servir en cap cas per "justificar l'estatus d'investigador o les ajudes rebudes". La recerca és "un salvavides contra el buit". Antich, que va citar Marx, Hegel i Spinoza, va avisar que els ciutadans no són "objectes passius" i que les institucions i els museus s'estan "girant com un mitjó" per considerar aquest ciutadà "actiu i empoderar-lo", i "la universitat també ho ha de fer", ha de "contribuir a canviar literalment la societat".


La designació de magistrats del TSJ per les autonomies, en perill - Diari de Girona\nLa designació de magistrats del TSJ per les autonomies, en perill\nEl Poder Judicial avala un avantprojecte de llei de l'Assemblea de Madrid per eliminar aquesta participació\nLa designació de magistrats del TSJ per les autonomies, en perill Diari de Girona\nEl Consell General del Poder Judicial (CGPJ) va avalar per 13 vots a 8 un informe sobre un avantprojecte de proposició de llei que l'Assemblea de Madrid presentarà davant del Congrés dels Diputats per eliminar la participació dels parlaments autonòmics en el nomenament de magistrats als Tribunals Superiors de Justícia. Per fer-ho, caldria modificar la Llei Orgànica del Poder Judicial i la de Demarcació i Planta Judicial. L'informe aprovat explica que la participació de les assembles autonòmiques en la designació de magistrats -concretament en el corresponent al torn autonòmic- és «limitada» i «no condiciona ni limita la decisió final», que correspon al CGPJ en base a «criteris de mèrit i capacitat».\nL'informe estableix que l'avantprojecte de la Comunitat de Madrid expressa una «opció determinada» dins del marge de configuració que és de competència exclusiva del legislador orgànic pel que fa a la selecció i composició de determinats òrgans.\nEl dictamen, del qual ha estat ponent Juan Martínez Moya, destaca que cal tenir dues qüestions en compte, l'accés de juristes de prestigi reconegut a la carrera judicial i l'origen i sentit de les sales del Civil i del Penal dels tribunals superiors de justícia. Pel que fa a la primera, indica que el legislador va voler establir un mecanisme d'accés que complementés els sistemes bàsics d'ingrés. Pel que fa a la segona, recorda que l'origen dels TSJ està relacionat amb el reconeixement per la Constitució a autonomies de competències per a la «conservació, modificació i desenvolupament» del dret civil, foral o especial.


Hotel Vacances Tremblant Mont-Tremblant (QC) Canadà - Ofertes d'hotels amb els MILLORS DESCOMPTES EN LÍNIA\nVeure tots els 147 allotjaments a Mont-Tremblant (QC).\n330 Route 117 , De Lesseps, Mont-Tremblant (QC), Canadà - Molt bona ubicació - Veure al mapa\nEntresolat amb 2 Llits Grans i Sofà Llit (Two Queen Beds Mezzanine with Sofa Bed)\nMés informació sobre Hotel Vacances Tremblant\nAquest hotel es troba a l'entrada de la ciutat de Mont-Tremblant i ofereix WiFi gratuïta. L'Scandinave Spa i les pistes del Mont-Blanc són a menys de 10 minuts amb cotxe. Totes les habitacions de l'Hotel Vacances Tremblant disposen de TV de pantalla plana de 32 polzades, una llar de foc de llenya i cafè i te. Els estudis i l'allotjament a l'entresolat inclouen una zona de cuina. Les habitacions estàndard proporcionen una nevera petita. Els clients podran fer servir el jacuzzi i la sauna seca del Mont-Tremblant Hotel Vacances. També hi ha una piscina coberta climatitzada. L'hotel disposa de menjador. L'estació d'esquí de Mont-Tremblant i el casino de Mont-Tremblant són a 15 minuts amb cotxe. El Domaine St-Bernard, situat a 14 km, ofereix senders per practicar l'esquí de fons i raquetes de neu. A 10 km d'aquest hotel hi ha diversos camps de golf, com el Centre de Golf Mont-Tremblant i el Golf Manitou.\nPer garantir la reserva, els clients han de proporcionar una targeta de crèdit vàlida i l'hotel en comprovarà la validesa. La recepció no està oberta entre les 23:00 i les 7:00. Si teniu previst arribar durant aquestes hores, cal que truqueu a l'establiment amb antelació. Els bressols només s'ofereixen a petició i segons disponibilitat. Els clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements.\nAllotjaments a Mont-Tremblant (QC)


Santi Vidal, el youtuber indepe\nPrimer va ser aquell a qui ja li ha quedat per sempre més el sobrenom de "caranchoa". Tenia mig milió de seguidors a Youtube, aconseguits a base de fer brometes. Sap allò de la càmera oculta de tota la vida? Doncs el mateix, però en youtuber. Fins que un dia li va dir "cara anchoa" a un repartidor que, en rebre l'adjectiu, va decidir repartir, sí, però a la cara del graciós. El vídeo va fer-se viral i l'individu va haver d'esborrar tots els seus perfils a la xarxa i desaparèixer. Però no pateixi per ell, una empresa d'ulleres xinesa li va comprar el domini per obtenir els seus seguidors. Diuen que van pagar-li entre mig milió i un milió d'euros.\nDesprés va ser "l'oreo". Un altre graciós de youtube, en aquest cas amb un milió de seguidors. Va anar a un sense sostre i, mentre el gravava, va donar-li 20 euros i unes galetes Oreo. Els diners eren perquè quedés constància de que estava humiliant a una persona i les galetes, a les que havia canviat el farcit per pasta de dents, també. Per rematar-ho, mirava a càmera i deia que la seva gran pensada serviria perquè el sense sostre es rentés les dents. Patètic.\nI ara tenim el Youtuber indepe, en Santi Vidal. Per un clic, per una notorietat, per tenir audiència, per fer creure que ell tenia un paper diferent al real, l'ex jutge va aprofitar diverses xerrades públiques per dir unes quantes barbaritats. Tant bàrbares i inversemblants que els que volen que la cosa acabi als tribunals tindran un disgust. Bàsicament perquè quan li portin al jutge les obres completes dels germans Grimm, el més probable és que es peti de riure. O es posi a plorar, tenint pietat de Vidal com a persona.\nEn tot cas, el "Cas Vidal" estimula diversos comentaris:\n1- Feia mesos que el jutge anava per diversos pobles i ciutats dient el que ara hem sabut que deia. I als pobles i ciutats hi havia gent escoltant-lo. I, com que vostè i jo ja fa temps que ens afaitem (o ens depilem), sabem que als diferents actes hi havia els que hi anaven a escoltar i els que hi anaven a prendre nota del que s'hi deia. Per tant, el món Vidalià era conegut. I llavors la pregunta és: com és que ningú ha dit res fins ara, quan el Cristian Segura ho ha publicat?\n2- Els indepes també tenim dret a cagar-la, no? O, què passa, només els unionistes tenen dret a fer-ho? De la mateixa manera que el "gonzalezponsalisme" converteix "una conferència en un bar" en un afer d'estat, nosaltres no podem tenir algú que converteixi unes xerrades de casinet de poble en un tret al peu i en munició pels que intenten construir l'Everest amb un gra de sorra?\n3- Què passa, els indepes no tenim dret a ajudar la causa unionista com ells ajuden a la nostra a base d'engreixar-nos generosament qualsevol petita cosa? Si ells tenen l'habilitat de sortir amb un bombo a dir: "no facin cas d'aquesta bajanada que és una botifarrada", aconseguint que la botifarrada acabi sent una mariscada, per què nosaltres no podem compensar això en negatiu?\nI 4- I, sobretot, per què no podem col·laborar amb els senyors CNI en la seva feixuga feina de seguir tot el que té relació amb el Procés? És molt dur (i esgotador) passar-se el dia posant micros, intervenint converses, gravant trobades i investigant vides. I no hi ha res més bonic que poder col·laborar humilment en aquesta complicada tasca penjant directament a Youtube les nostres estratègies i les nostres presumptes il·legalitats. Encara que siguin les que habiten només al cervell d'algú que vol competir amb els millors autors de contes catalans contemporanis.\nEditorial L'error de Santi Vidal José Antich


Concentració 5 d'octubre de 2020 - Intervenció de benvinguda | elCugatenc\nEn aquest llarg període que hem deixat de concentrar-nos, veure'ns, i a vegades de comunicar-nos, encara que aïllats, hem continuat esmolant les nostres eines de col·lectiu social, com fèiem cada dilluns.\nLa tempesta viscuda no ha escampat encara, però tenim l'alegria que omple el cor en poder retrobar-nos i compartir aquest moment. No sabem si aquesta serà la normalitat d'ara endavant, però hem de remar en les aigües que ens toca remar.\nEl procés de confinament viscut va recloure, obligatòriament, a la immensa majoria de la població a les seves llars i va deixar fora, intentant contenir l'expansió del virus, al reduït grup humà de la sanitat pública.\nLa sanitat pública, aquest enorme complex assetjat des de fa molts anys per retallades de pressupost i de personal, va ser la nostra última barrera de defensa.\nDefensa inestimable sobretot per als que menys tenen. Perquè no és cert que aquest virus sigui democràtic. Aquest virus entén de classes, s'acarnissa amb els que tenen menys, en els que viuen amuntegats, en els que no poden deixar d'anar a treballar, perquè si no treballen, els seus no mengen.\nNo seríem justos si al mateix temps, no féssim un profund reconeixement a totes aquelles persones que amb el seu treball i risc, van sostenir i sostenen la cadena de la vida.\nMai ha quedat tan palès, que és el treball qui defensa de la vida i no el gran capital, les grans empreses o els grans empresaris.\nEns va salvar la gent com nosaltres treballadors i treballadores, amb salaris no dignes i jornades interminables, amb llocs de treball menyspreats. Ens van salvar totes aquelles persones que el déu mercat, considera fàcilment prescindibles. Només el treball salva la vida.\nHem de recordar també al personal de les residències de la gent gran, els que cuiden els nostres pares i mares, dependents, a les persones que no poden valer-se per si mateixes. Gràcies per haver estat als llocs on més ha colpejat la malaltia, on tants i tantes persones estimades ens han deixat, en solitud, sense el consol dels seus, sense l'abraçada que reconforta, sense la mà que estreny. És molt trist això.\nAra, més que mai, a nosaltres i a tot el col·lectiu pensionista, ens toca continuar defensant amb insistència: el Sistema Públic de Pensions; la sanitat pública, universal i de qualitat; la segona residència pública a Sant Cugat. Ens toca, com sempre, defensar la vida.\nDir-vos que ens omple el cor de poder estar novament tots i totes aquí. Volem enviar una abraçada, encara que virtual a totes les persones que s’estan recuperant d’aquesta malaltia, i per això avui no estan presents.\nPer acabar, proposem guardar un minut de silenci en record de tots els éssers estimats que ens han deixat, de totes aquelles persones que no han pogut continuar caminant al nostre costat.\nJubilats i pensionistes de Sant Cugat del Vallès\nen defensa d'unes pensions dignes.


El Quadis Mataró perd a la piscina del campió de la fase regular\nWaterpolo // 11 d'abril - 10:58h\nL'Atlètic Barceloneta assegura el primer lloc (12-7)\nUn partit del Quadis aquesta temporada.\n24 hores. Poca estona més havia passat des del duel a casa contra el Barcelona. Els jugadors del Quadis Mataró tornaven a saltar a la piscina per jugar un partit de lliga. En aquesta ocasió, l'equip de Beto Fernández visitava el líder. Així doncs, dos partits consecutius i davant rivals de màxima exigència. Els mataronins han competit bé contra Barcelona i Barceloneta, però han acabat cedint al potencial de dos conjunts amb més profunditat de plantilla.\nEl Quadis Mataró va aguantar el ritme golejador de l'Atlètic Barceloneta durant els primers dos quarts. Al descans, el conjunt mariner només obria una petita escletxa en el marcador (6-4). Una diferència que els locals van ser capaços de duplicar en el tercer parcial per escapar-se de manera definitiva (9-5). La consistència del líder (i ja campió matemàtic de la fase regular gràcies a aquesta victòria) va quedar palesa amb tres gols més en el darrer període. Al final, 12-7 per l'equip que domina la competició amb autoritat i mà de ferro.\nGermán Yáñez (3 gols) va ser de nou la principal amenaça ofensiva dels mataronins, que van acabar el partit amb un discret 16% d'efectivitat en les jugades de superioritat. El Quadis no va anar mai per davant en el marcador, però va competir fins el final malgrat l'esforç de jugar dos partits d'alta exigència amb poc marge pel descans.\nEl Mediterrani, rival en la lluita pel quart lloc, va guanyar ahir al vespre un partit que tenia ajornat amb el Catalunya. D'aquesta manera, tot s'encamina a una última jornada decisiva per assegurar una posició de privilegi de cara el playoff. Quadis i 'Medi' es veuran les cares a la capital del Maresme el dia 27 d'abril. Els mataronins en tindran prou amb un empat per certificar la quarta posició.


Moments d'òpera: Cancel·lat el concert d'Elīna Garanča al Palau de la Música\nPublicat per Moments d'Òpera a 14:59\nTeresa 25 de desembre de 2012 a les 6:11\nHola Albert, se'n saben (o es poden suposar) els motius? Diuen que hi havien poques entrades venudes...podria ser una de les raons?\nMoments d'Òpera 25 de desembre de 2012 a les 13:19\nNo han donat més explicació que els dos concerts són cancel·lats per "motius aliens a l'artista i el Palau de la Música Catalana". Aquests motius bé poden ser la fluixa taquilla que presentaven les dues cites, però crec que mai ho arribarem a saber del cert.\nRealment és una llàstima. Esperem que la resta de "dives" que han de visitar-nos ho acabin fent (les representacions de "Il Pirata" amb la Devia no han omplert el Liceu, veurem què passa...).


Geli exconsellera de Salut es retroba amb Blanes – Diari de Blanes\nby DdB · Published 12 de març de 2019 · Updated 12 de març de 2019\nUn centenar de dones impulsen el dinar feminista de Junts per Blanes.\nMarina Geli i Fàbrega és una metgessa i política catalana. Va ser la consellera de Salut de la Generalitat de Catalunya durant la VII i VIII legislatures en qualitat de membre del Partit dels Socialistes de Catalunya, del que fou militant entre 1996 i 2014. Drets de còpia ANNA VALLS\nFont JUNTS PER BLANES\nNota de premsa rebuda el 11/03/209 a les 10:00\nMés de noranta dones van participar dissabte al Dinar de Dones organitzat per la plataforma transversal Junts per Blanes, emmarcat en les celebracions del 8 de març. L’acte, que va comptar amb les intervencions de l’exconsellera de Salut Marina Geli i la diputada de Junts per Catalunya Gemma Geis, va servir d’espai per compartir inquietuds i propostes sobre els reptes als quals s’enfronta el feminisme a la societat actual.\nL’alcaldable de Junts per Blanes i única dona candidata a la batllia a les properes eleccions municipals, Mia Ametller, va destacar que “avui ens toca representar l’herència de totes les dones que tenim com a referent” amb l’objectiu d’”enriquir el nostre programa en l’àmbit de polítiques feministes”.\n“Som socialment actives, i és un plaer veure-us a totes compromeses amb una mateixa causa. Volem fer un Blanes millor. Una societat que lluiti per la igualtat d’oportunitats, contra l’escletxa salarial i a favor de l’empoderament de les dones!”, va reblar Ametller.\nL’exconsellera Geli, per la seva banda, va recordar que “vaig començar la meva experiència professional a Blanes. Conec molt bé Blanes, perquè hi he treballat molts anys de metgessa, i necessita repensar-se en mirada de dona, que és una mirada que ens han negat durant molts anys”. L’exdirigent socialista va alertar que “el paper de les dones pot regressar” i que per això “s’ha de tenir la mirada molt clara i l’objectiu molt clar. La lluita del feminisme ha de ser intergeneracional –perquè unes porten la motxilla històrica”. Geli va concloure recordant a Muriel Casals: “no busqueu el somni, el somni som nosaltres”.\nGeis va aportar la reivindicació que “el feminisme sigui un moviment de tothom, i on tothom s’hi senti còmode”. Alhora, va lamentar “la invisibilització del currículum de les dones”, posant com a exemple el menysteniment històric a la física Marie Curie, guanyadora dels premis Nobel de Física (1903) i Química (1911).\n“El feminisme ha vingut per quedar-se. Per nosaltres i per les nostres filles”, va emfatitzar la diputada independentista. Finalment, Ametller va sentenciar: “Que ens sentim, a partir d’avui i sempre, vives, lliures i empoderades!”.


A Sants Esgarrapacristos – BarriSants.org, portal de noticies independent\nA Sants Esgarrapacristos\n4 maig, 2009 barrisants Història 0\nSovint les petites històries quotidianes dels barris, les que passen desapercebudes a l’història escrita, es veuen reflectides a les frases fetes o a les dites populars.\nEn aquest racó, que ha anat tractan aspectes molt diversos de l’història santsenca, ja hem pogut veure com l’origen d’algunes d’aquestes frases fetes es troben a histories concretes i sovint peculiars. Un exemple molt clar és el del cas de Nicasi Unceti, el guaridor de Sants, que convocant a tots els malalts de Catalunya al barri prometent guarir-los va originar la frase feta: Esguerrats cap a Sants.\nPerò sobre la dita que vull parlar avui no és aquesta, sinó una altra que també ens parla de Sants i que gràcies al fet que fou recollida per Joan Amades ha arribat als nostres dies, ja que s’ha fet fonedisa, quasi totalment, a la cultura popular, A Sants lladres, marxants i esgarrapacristos. Aquesta dita, que certament no deixa en molt bona posició al nostre barri, a l’época es podia escoltar de formes diferents: A Sants pobres i marxants i la meitat lladres o A Sants pobres i amargants, l’una meitat lladres i l’altra meitat esgarrapacristos.\nPer una banda podem veure com totes aquestes dites coincideixen en destacar la pobresa i la marginalitat del Sants de l’época. Això no és estrany sí recordem que estan parlant d’un barri industrial que en poc temps ha crescut desmesuradament i on les condicions socials dels obrers són deplorables. En alguna d’elles també es destaca l’incipient comerç que s’està establint al barri, recordem que durant llargs anys a Barcelona es va fer servir la dita “Sants és andorra”, referint-se als millors preus que la gent podia trobar en comparació al centre de la ciutat.\nPerò l’expressió que més crida l’atenció és la de esgarrapacristos. En un barri que ha viscut en diversos moments la crema de l’esglesia hom podria creure que aquesta expressió tenia quelcom d’anticlerical. Però és el propi Joan Amades qui recull l’origen d’aquest terme.\nPel que es veu un any durant la festa major la parroquia va voler estrenar una imatge d’un sant Crist. Però aquesta es va demanar a l’artesà a correcuita i aquest la va lliurar acabada de pintar. Tement que els fidels en anar-la a besar s’embrutessin els llavis van voler eixugar-la amb una manta de llana, amb la qual cosa el borrisol es va enganxar per tota l’imatge deixant-la tota peluda. Sense saber com resoldre la situació van redactar un ban cridant als santsencs a esgarrapar el borrisol al cristo.\nEs crea el Punt d’Informació sobre Mobbing de Sants


Comprar Rom de Estats units a Uvinum\nUvinum posa a la teva disposició una àmplia gamma de rom de Estats units per adquirir al millor preu. Des de només 13,90€ pots aconseguir rom de Estats units línia, de forma segura i amb totes les garanties , En pocs dies rep un Rom Bacardi Martini Production a casa teva amb tan excel·lent relació qualitat-preu com Bacardi Orange 1L.\n1 a 7 de 7 productes (Rom de Estats units)\nVeure: A la venda (7) - Tots (50)\nDistillerie Savanna (Destil·lats)\nNOTA DE TAST: Color: Savanna 5 Anys és d'un bell color groc daurat Nas: aromes de caramel, vainilla, canyella i anís. Boca: En boca és afruitat amb caramel i notes lleugerament amargues. ELABORADOR: Distillerie de Savanna\nPreus Savanna 5 Años\nNOTA DE TAST: Color: Savanna 7 anys és de color ambre. Nas: Aromes al nas a caramel, vainilla, canyella i anís. Boca: Un rom de gran classe amb un sabor rodó, notes de pruna i fusta. Molt sedós i suau amb tocs de canyella, caramel, vainilla i roure amb...\nPreus Savanna 7 Años\nCerques relacionades sobre Rom de Estats units


La Fira de les comarques acosta l'oferta turística dels municipis valencians a la capital del Túria\nEste cap de setmana està celebrant-se a València la Fira de les Comarques coincidint en el Dia Mundial del Turisme que és demà dilluns 27. COCEMFE CV dóna a conéixer rutes temàtiques accessibles per a les persones amb discapacitat\ndiumenge, 26 de setembre 2021 - 09:46h\n- Experiències turístiques\n- Coneix totes les rutes dels pobles de la mancomunitat i la provincia de València\n- Canvi d'ubicació de la Fira\n- Demostracions gastronòmiques, balls i denses tradicionals\n- Rutes accessibles per a persones amb discapacitat\nEls municipis valencians reivindiquen el seu patrimoni, cultura i tradicions durant la Fira de les comarques organitzada per la Diputació i que, per primera vegada, se celebra en la plaça de l'Ajuntament de València.\nL'esdeveniment permet conéixer les experiències turístiques globals de tot el territori, que inclouen gastronomia i escapades a espais naturals, i pretenen alçar-se com a "motor per a reactivar l'economia després de la pandèmia", ha explicat la Diputació de València en un comunicat.\nConeix totes les rutes dels pobles de la mancomunitat i la provincia de València\nMés de 40 ajuntaments de la província, una desena de mancomunitats i una vintena d'empreses del sector turístic protagonitzen la Fira i s'han desplaçat este dissabte fins al cor de la ciutat, on han acudit també el president de la Diputació de València, Toni Gaspar; el diputat de Turisme, Jordi Mayor, diputades i diputats provincials i alcaldes i alcaldesses de les localitats participants en este aparador de l'oferta turística dels pobles i comarques valencianes.\n"Este cap de setmana celebrem el primer esdeveniment turístic després de la pandèmia, la qual cosa demostra que este tipus de certàmens és compatible amb la seguretat de les persones", ha assenyalat Gaspar, qui s'ha sumat a la reivindicació del municipalisme "donant a conéixer el millor que tenen i posant de manifest el paper que poden jugar en la recuperació econòmica".\nCanvi d'ubicació de la Fira\nPer part seua, el responsable provincial de Turisme, Jordi Mayor, ha explicat que el canvi d'ubicació de la Fira, en la seua tornada a la presencialitat després de l'edició en línia del passat any, es deu al "Mayor espai disponible per a garantir les mesures de seguretat que ens recomanen les autoritats sanitàries". Mayor ha agraït la participació en el certamen als prop de 90 expositors que romandran oberts fins a la tard-nit del diumenge en la Plaça de l'Ajuntament de València.\nDemostracions gastronòmiques, balls i denses tradicionals\nLa Fira de les comarques ofereix demostracions gastronòmiques, balls i danses tradicionals, espectacles circenses i infantils i actuacions musicals, i pot visitar-se este dissabte fins a les 21.00 hores i el diumenge de 10 a 15 i de 16.30 a 20 hores.\nRutes accessibles per a persones amb discapacitat\nA més de les corporacions locals, també ha estat present la Confederació de Persones amb Discapacitat Física i Orgànica de la Comunitat Valenciana (COCEMFE CV), que ha presentat este dissabte un total de sis rutes accessibles i inclusives a la província de València.\nEstes propostes formen part del projecte 'La Comunitat Valenciana, també per a la teua', que duu a terme en col·laboració amb Turisme Comunitat Valenciana per a l'impuls del turisme accessible i inclusiu en el territori, ha explicat la confederació en un comunicat.\nEn este acte, realitzat en l'escenari principal del certamen, l'entitat d'utilitat pública ha detallat rutes de temàtiques diverses com la fallera, musical, científica i ecològica en un acte conduït pel copresentador del programa SER Viatgers Comunitat Valenciana, Santiago Botella, i amenitzat pel col·laborador del programa radiofònic Camina Ja, Keru Sánchez.\nD'esta manera, les persones assistents han pogut conéixer les rutes 'L'Art del Ninot', 'La València Científica', 'Del cuc de Seda a l'Espolí', la 'València Musical', 'L'Albufera i el Cultiu de l'Arròs' i 'La Fauna Pròxima'; totes elles dissenyades per a garantir itineraris i vistes sense barreres gràcies a la col·laboració d'empreses i institucions públiques.\nCOCEMFE CV serà present durant tot el certamen en un estand per a oferir informació tant de sobre la guia turística que recull estes rutes com sobre l'aplicació mòbil AccTUR, una eina destinada a responsables d'hotels, restaurants, museus o parcs temàtics amb l'objectiu que puguen avaluar l'accessibilitat dels seus recursos turístics.\nEl president de COCEMFE CV, Juan Mondéjar, ha destacat la implicació tant de l'administració pública com del sector turístic: "Accesibilizar recursos turístics que no són visitables per les persones amb discapacitat és l'objectiu d'esta iniciativa, que és possible gràcies a la implicació de moltes persones que creen en l'accessibilitat com un fet diferencial de qualitat i com una oportunitat per a ampliar els seus serveis a més públics. Tot això des d'una perspectiva de Drets Humans que persegueix derrocar barreres no sols físiques sinó també actitudinals per a un tracte adequat al col·lectiu", ha explicat.\nComunitat Valenciana Ciutat de València Fira de les Comarques Valencianes


Sofia Moraira Espanya - Ofertes d'hotels amb els MILLORS DESCOMPTES EN LÍNIA\nCalle Alejandría 27, Moravit, Moraira, Espanya, 3724 - Veure al mapa\nConvenientment situat a Moraira, Sofia és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nSofia ofereix un servei impecable i compleix amb totes les exigències dels més experimentats viatgers. L'hotel ofereix accés a una gran gama de serveis, inclosos aparcament de cotxes, s'admeten animals de companyia.\nA més, totes les habitacions ofereixen una gran varietat de comoditats com ara piscina privada, calefacció, escriptori, balcó/terrassa, aparell de televisió per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Sofia.\nNúmero de Identificación Fiscal: AT-438142-A\nL’allotjament no disposa de recepció. Podeu recollir les claus a: Calle Bacallar 12 (2), 03720 Benissa. Cal que informeu el Sofia de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 400 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació. Número de llicència: AT-438142-A


Vicente Aranda va néixer a Barcelona al si d'una família d’idees llibertàries, que provenia d’Aragó. Mare i pare treballaven: la mare a una fàbrica tèxtil i el pare de fotògraf ambulant. El futur director de cinema i la seva família residien a El Carmel. En aquest barri Aranda va tenir el primer contacte amb el setè art. Ell i els seus amics no anaven classe per anar a mirar les pel·lícules que passaven a un cine del barri a través d’uns forats que hi havia a la porta. En estellar la Guerra Civil Espanyola, quan tenia onze anys Aranda va marxar amb la seva família a Osca. De seguida van tornar a Barcelona. En finalitzar el conflicte, Aranda va deixar els estudis per posar-se a treballar. Va treballar en diferents empreses: un taller de bicicletes, una empresa de maquetació d'anuncis, una fàbrica de productes alimentaris, un anuari, una fàbrica de pintures.\nEl 1949 es mudà amb el seu germà a Veneçuela per motius polítics i econòmics. Uns anys més tard, el 1956 Aranda va tornar a Espanya amb la seva esposa María Luisa i uns bons estalvis, aconseguits pel seu treball en l’empresa NCR. En el seu retorn a la capital catalana coneix a diferents personalitats del món cultural de l’època com Ricard Bofill, Román Gubern, els germans Goytisolo, Juan Marsé i Joaquín Jordà. Tot i que no li van permetre entrar a l’Escola Oficial de Cinematografia a Madrid, Aranda no va tardar a realitzar la seva primera pel·lícula. L'any 1964 va rodar Brillante porvenir. A caura dels seus contactes amb el món cultural va estar lligat a l'anomenada Escola de Barcelona, la refinada estètica de la qual fou una novetat en el cinema peninsular dels anys 60. Fata Morgana (1965) és una de les seves obres més representatives i enquadrades en aquest corrent. Va abordar després gèneres més comercials, cinema fantàstic i cinema eròtic: Les cruels (1969), La núvia ensangonada (1972), Clara és el preu (1974).\n1991. Ós d'Or per Amantes\n1998. Ós d'Or per La mirada del otro\nObtingut de «https://ca.wikipedia.org/w/index.php?title=Vicente_Aranda_Ezquerra&oldid=24799081»